section_heading: Sukob dvije frakcije
paragraph_text: Pobjeda revolucionarne frakcije je imala velikog utjecaja, ne samo na članstvo Partije, već i na Radnički pokret u cjelini, što su pokazali rezultati općinskih izbora u kolovozu 1920. godine i parlamentarni izbori u prosincu 1920. godine, kada su komunisti osvojili 59 zastupničkih mandata. Pobjeda revolucionarne frakcije je također utjecala na vlasti Kraljevine Srba, Hrvata i Slovenaca da donesu Obznanu, kojom je zabranjen daljnji rad Komunističkoj partiji.